《念奴娇 送戴少望参选》
宋代·陈亮

西风带暑，又还是、长途利牵名役。我已无心，君因甚，更把青衫役客。

邂逅卑飞，几时高举，不露真消息。大家行处，到头须管行得。

何处寻取狂徒，可能著意，更问渠侬骨。天上人间，最好是、闹里一般岑寂。

瀛海无波，玉堂有路，稳著青霄翼。归来何事，眼光依旧生碧。

作者简介：陈亮（1143—1194）原名汝能，后改名陈亮，字同甫，号龙川，婺州永康（今属浙江）人。婺州以解头荐，因上《中兴五论》，奏入不报。孝宗淳熙五年，诣阙上书论国事。后曾两次被诬入狱。绍熙四年光宗策进士第一，状元。授签书建康府判官公事，未行而卒，谥号文毅。所作政论气势纵横，词作豪放，有《龙川文集》《龙川词》，宋史有传。